**ՍԻՍԻԱՆԻ ՀԱՄԱՅՆՔԻ ՂԵԿԱՎԱՐԻ ՊԱՇՏՈՆԱԿԱՏԱՐ   
ԱՐՄԵՆ ՀԱԿՈԲՋԱՆՅԱՆԻ ՈՒՂԵՐՁԸ` ԵՐԻՏԱՍԱՐԴՈՒԹՅԱՆ ՄԻՋԱԶԳԱՅԻՆ ՕՐՎԱ ԿԱՊԱԿՑՈՒԹՅԱՄԲ**

Սիրելի՛ երիտասարդներ, շնորհավորում եմ բոլորիդ՝ Երիտասարդության միջազգային օրվա կապակցությամբ: Ասում են՝ երիտասարդ սերունդը ճշմարիտ ժառանգն է այն հարստության, որն ստեղծել են նախորդ սերունդները: Իսկ մեր նախնիները ձեզ կտակել են հայրենասիրություն, հավատ, պատմամշակութային հարուստ ժառանգություն, պատմություն, որը սկսվում է անհիշելի ժամանակներից, ուստի վստահ եմ, որ այս արժեքները կրող երիտասարդը երկրի ապագա վերելքի, հզոր Հայաստան ունենալու գրավականն է: Ուզում եմ, որ ձեր հսկա պոտենցիալն ու կարողությունները, ուժն ու եռանդն օգտագործեք ի շահ հայկական աշխարհի: Շնորհավորելով ևս մեկ անգամ, մաղթում եմ ձեզ արևշատություն, սեր, հաջողություններ և խաղաղություն, առանց որի արժեզրկվում են բոլոր մյուս մաղթանքները: Ու թո´ղ որ ձեր հոգու երիտասարդությունը երբեք չմարի: